CELEX: C2006/178/28
Language: da
Date: 2006-07-29 00:00:00
Title: Sag C-206/06: Anmodning om præjudiciel afgørelse indgivet af Rechtbank Groningen (Nederlandene) den  2. maj 2006  — Essent Netwerk Noord BV m.fl. mod Aluminium Delfzijl BV

29.7.2006   
            
            
               DA
            
            
               Den Europæiske Unions Tidende
            
            
               C 178/17
            
         Anmodning om præjudiciel afgørelse indgivet af Rechtbank Groningen (Nederlandene) den 2. maj 2006 — Essent Netwerk Noord BV m.fl. mod Aluminium Delfzijl BV
   (Sag C-206/06)
   (2006/C 178/28)
   Processprog: nederlandsk
   Den forelæggende ret
   Rechtbank Groningen (Nederlandene)
   Parter i hovedsagen
   
      Sagsøger: Essent Netwerk Noord BV
   
      Sagsøgt: Aluminium Delfzijl BV
   
      De øvrige parter i sagen: B.V. Nederlands Elektriciteit Administratiekantoor, Saranne BV, BV Nederlands Elektriciteit Administratiekantoor, Den Nederlandske Stat (Økonomiministeriet)
   Præjudicielle spørgsmål
   
               1.
            
            
               Skal EF-traktatens artikel 25 og artikel 90 fortolkes således, at de er til hinder for en lovbestemmelse, i henhold til hvilken indenlandske elektricitetskunder i en overgangsperiode (fra den 31. august 2000 til og med den 31. december 2000) skal betale et pristillæg til deres systemoperatør for de mængder elektricitet, der er transporteret til brug for dem, når dette tillæg af systemoperatøren skal betales til et af lovgiver hertil udpeget selskab til afholdelse af ikke-markedskonforme omkostninger, som er opstået som følge af forpligtelser påtaget eller investeringer foretaget af dette selskab før liberaliseringen af elektricitetsmarkedet, og dette selskab
               
                           —
                        
                        
                           er det fælles datterselskab af de fire indenlandske produktionsvirksomheder,
                        
                     
                           —
                        
                        
                           i den pågældende periode (2000) er den eneste ansvarlige for de ikke-markedskonforme omkostninger, som opstår i dette år,
                        
                     
                           —
                        
                        
                           til dækning af disse omkostninger i dette år ubestridt har haft behov for et beløb på 400 mio. NLG (181 512 086,40 EUR), og
                        
                     
                           —
                        
                        
                           såfremt provenuet af pristillægget overstiger det nævnte beløb, skal betale overskuddet til ministeriet?
                        
                     
         
               2.
            
            
               Opfylder den i det første nævnte ordning betingelserne i EF-traktatens artikel 87, stk. 1?